b"\n_START_ARTICLE_\nEucalyptus leucoxylon\n_START_SECTION_\nDistribuci\xc3\xb3 i h\xc3\xa0bitat\n_START_PARAGRAPH_\nE. leucoxylon est\xc3\xa0 \xc3\xa0mpliament distribu\xc3\xafda a les planes i a prop de les serralades, o a la costa del sud d'Austr\xc3\xa0lia on s'est\xc3\xa9n fins a la meitat oest de Vict\xc3\xb2ria. Es troba en boscos coberts d'herba sobre terra franca moderadament f\xc3\xa8rtil o s\xc3\xb2ls al\xc2\xb7luvials.\n_START_SECTION_\nDescripci\xc3\xb3\n_START_PARAGRAPH_\n\xc3\x89s un arbre de mida petita a mitjana (fins a 15 m d'al\xc3\xa7ada) amb una escor\xc3\xa7a rugosa a la part baixa i el tronc mesura d'1 a 2 m, i a la part alta l'escor\xc3\xa7a es torna llisa amb una superf\xc3\xadcie blanca, groga o verda blavosa. Les fulles s\xc3\xb3n pedunculars, lanceolades, de 13 x 2,5 cm, concoloroses, opaques i verdes. Les seves flors s\xc3\xb3n pol\xc2\xb7linitzades per ocells, i floreix a l'hivern produint unes flors que poden ser roses, blanques o vermelles. El fruit \xc3\xa9s glob\xc3\xb3s o semiesf\xc3\xa8ric, de 8 a 11 mm de llargada i de 8 a 10 mm de di\xc3\xa0metre.\n_START_SECTION_\nUsos\n_START_PARAGRAPH_\nAquesta esp\xc3\xa8cie d'eucaliptus t\xc3\xa9 una alta concentraci\xc3\xb3 de cineol o eucaliptol, utilitzat per la ind\xc3\xbastria farmac\xc3\xa8utica. Tamb\xc3\xa9 s'ha trobat que el seu oli essencial t\xc3\xa9 una alta capacitat fumigadora de plagues d'insectes que ataquen a cultius."